**ՀԵՏԱԶՈՏՈՒԹՅԱՆ ՊԼԱՆ**

ԲՈԼՈՐ նախագծերի համար պահանջվում է հետազոտության ամբողջական պլան, առավելագույնը 3 էջ

* Բոլոր նախագծերը պետք է ունենան հետազոտության պլան
1. Հետազոտության պլանը պետք է գրել հետազոտությունից առաջ՝ հետևելով ստորև բերված հրահանգներին՝ մանրամասնելով առաջարկվող հետազոտության հիմնավորումը, հետազոտական խնդիր(ներ)ը կամ վարկած(ներ)ը, մեթոդաբանությունը և ռիսկերի գնահատումը:
2. Եթե հետազոտության ընթացքում հետազոտության սկզբնական պլանում կատարվել են փոփոխություններ, ապա այդպիսի փոփոխությունները պետք է ավելացնել հետազոտության սկզբնական պլանին՝ որպես հավելում։
3. Որոշ հետազոտություններ, ինչպիսիք են ճարտարագիտական դիզայնը կամ մաթեմատիկական նախագծերը, ավելի քիչ մանրամասն կլինեն հետազոտության սկզբնական պլանում և կփոփոխվեն հետազոտության ընթացքում:
* Հետազոտության պլանը պետք է ներառի հետևյալը.
1. **ՀԻՄՆԱՎՈՐՈՒՄ**. Ներառեք նախաբան, որն աջակցում է հետազոտական խնդրին և բացատրեք, թե ինչու է այս հետազոտությունը կարևոր, և եթե կիրառական է, բացատրեք ձեր հետազոտության ցանկացած սոցիալական ազդեցություն:

|  |
| --- |
|  |

1. **ՀԵՏԱԶՈՏՈՒԹՅԱՆ ԽՆԴԻՐ(ՆԵՐ), ՎԱՐԿԱԾ(ՆԵՐ), ՃԱՐՏԱՐԱԳԻՏԱԿԱՆ ՆՊԱՏԱԿ(ՆԵՐ), ԱԿՆԿԱԼՎՈՂ ԱՐԴՅՈՒՆՔՆԵՐ․** Ինչպե՞ս է սա հիմնված վերը նկարագրված հիմնավորման վրա:

|  |
| --- |
|  |

1. Մանրամասն նկարագրեք հետևյալը.
* **Ընթացակարգեր.** Մանրամասնեք բոլոր ընթացակարգերը և փորձարարական մեթոդները, ներառյալ տվյալների հավաքագրման մեթոդները, և երբ հնարավոր է, օգտագործված տվյալների աղբյուրը: Նկարագրեք միայն ձեր նախագիծը: Չներառել մենթորի կամ այլոց կատարած աշխատանքը: Եթե դուք կօգտագործեք հրապարակված հարցումներ, հարցաթերթիկներ կամ թեստեր, նկարագրեք, թե ինչպես եք դրանք ստացել, ներառյալ անհրաժեշտ թույլտվությունը, անհրաժեշտության դեպքում:

|  |
| --- |
|  |

* **Ռիսկ և անվտանգություն.** Նկարագրեք հնարավոր ռիսկերը և անհրաժեշտ անվտանգության նախազգուշական միջոցները:

|  |
| --- |
|  |

* **Տվյալների վերլուծություն.** Նկարագրեք ընթացակարգերը, որոնք կօգտագործվեն տվյալների/արդյունքների վերլուծության համար:

|  |
| --- |
|  |

1. **Օգտագործված գրականության ցանկ.** Թվարկեք հիմնական հղումները (օրինակ՝ գիտական ամսագրի հոդվածներ, գրքեր, ինտերնետային կայքեր) նախագծի գրականության ակնարկից:

|  |
| --- |
|  |

**Լրացուցիչ կետեր**

Ստորև բերված 1–4 կետերը, նախագծի առանձնահատկությունից կախված հատուկ ուղեցույցներ են լրացուցիչ կետերի համար, որոնք պետք է ներառվեն հետազոտական պլանի մեջ, ըստ անհրաժեշտության:

1. Մարդկանց մասնակցությամբ հետազոտություն․
2. **Մասնակիցներ.** Նկարագրեք մասնակիցների տարիքային շրջանակը, սեռը, ռասայական/էթնիկական կազմը: Պարզաբանեք խոցելի բնակչությանը (անչափահասներ, հղի կանայք, հաշմանդամներ):
3. **Հավաքագրում.** Որտեղից եք գտնելու մասնակիցներին: Ինչպե՞ս են նրանք հրավիրվելու մասնակցելու։
4. **Մեթոդներ.** Ինչ է պահանջվում մասնակիցներից: Օգտագործելու եք արդյոք որևէ հարցում, հարցաթերթ կամ թեստ: Եթե այո, և ոչ ձեր սեփականը, ապա ինչպես եք ձեռք բերելու: Արդյո՞ք դա պահանջում է թույլտվություն: Եթե այո, բացատրեք։ Ո՞րքան է յուրաքանչյուրի ներգրավվածության հաճախականությունը և տևողությունը:
5. **Ռիսկերի գնահատում.** Որո՞նք են մասնակիցների համար ռիսկերը կամ հնարավոր անհարմարությունները (ֆիզիկական, հոգեբանական, ժամանակի հետ կապված, սոցիալական, իրավական և այլն): Ինչպե՞ս եք նվազագույնի հասցնելու ռիսկերը: Թվարկեք հասարակությանը կամ մասնակիցներին տրվող ցանկացած օգուտ:
6. **Գաղտնիության պաշտպանություն.** Հավաքվելու են նույնականացվող տեղեկություններ (օրինակ՝ անուններ, հեռախոսահամարներ, ծննդյան ամսաթվեր, էլ. հասցեներ): Արդյո՞ք տվյալները կլինեն գաղտնի/անանուն: Եթե անանուն, նկարագրեք, թե ինչպես են հավաքվելու այդ տվյալները: Եթե ոչ անանուն, ի՞նչ ընթացակարգեր են գործում գաղտնիությունը պաշտպանելու համար: Որտե՞ղ են պահվելու տվյալները: Ո՞վ կունենա մուտք դեպի տվյալներ: Ի՞նչ եք անելու տվյալների հետ ուսումնասիրությունից հետո:
7. **Տեղեկացված համաձայնության գործընթաց.** Նկարագրեք, թե ինչպես եք մասնակիցներին տեղեկացնելու ուսումնասիրության նպատակի մասին, ինչ պետք է նրանք անեն և որ նրանց մասնակցությունը կամավոր հիմունքներով է և նրանք իրավունք ունեն ցանկացած պահի դադարեցնել մասնակցությունը:
8. Ողնաշարավոր կենդանիների հետազոտություն․
9. Քննարկեք ողնաշարավոր կենդանիների օգտագործման հնարավոր ԱՅԼԸՆՏՐԱՆՔՆԵՐԸ և ներկայացրեք ողնաշարավորների օգտագործման հիմնավորումները:
10. Բացատրեք այս հետազոտության հնարավոր ազդեցությունը կամ ներդրումը հասարակության համար:
11. Մանրամասնեք կիրառվող բոլոր ընթացակարգերը, ներառյալ օգտագործվող մեթոդները` նվազագույնի հասցնելու համար կենդանիների հնարավոր անհարմարությունը, անհանգստությունը, ցավն ու վնասվածքները և մանրամասնեք օգտագործվող քիմիական նյութերի կոնցենտրացիաները և դեղերի չափաբաժինները։
12. Մանրամասնեք կենդանիների քանակը, տեսակները/շտամը, սեռը, տարիքը, աղբյուրը և այլն, ներառեք պլանավորված քանակի հիմնավորումը:
13. Նկարագրեք կենդանանոցի պայմանները և ամենօրյա խնամքի վերահսկումը:
14. Քննարկեք ի՞նչ եք անելու կենդանիների հետ ուսումնասիրությունից հետո:
15. Պոտենցիալ վտանգավոր կենսաբանական գործոններով հետազոտություն․
16. Նշեք օրգանիզմի աղբյուրը և նկարագրեք կենսաբանական անվտանգության մակարդակի գնահատման գործընթացը և կենսաբանական անվտանգության մակարդակի որոշումը։
17. Մանրամասնեք անվտանգության նախազգուշական միջոցները և քննարկեք հեռացման մեթոդները։
18. Վտանգավոր քիմիական նյութերով, գործունեությամբ և սարքերով հետազոտություն․
19. Նկարագրեք ռիսկերի գնահատման գործընթացը, վերահսկողությունը, անվտանգության նախազգուշական միջոցները և վտանգավոր նյութերի հեռացման մեթոդները:
20. Նյութի անվտանգության տվյալների թերթիկներն անհրաժեշտ չէ ներկայացնել թղթային տարբերակի հետ։